VALSTYBĖS DUOMENŲ AGENTŪROS

GENERALINIS DIREKTORIUS

ĮSAKYMAS

DĖL SAVIVALDYBĖS SUTEIKTŲ SOCIALINIŲ PASLAUGŲ STATISTINĖS ATASKAITOS SOC-01 (METINĖS) IR ĮSTAIGOS, TEIKIANČIOS SOCIALINES PASLAUGAS, STATISTINĖS ATASKAITOS SOC-07 (METINĖS) STATISTINIŲ FORMULIARŲ PATVIRTINIMO

2023 m. gruodžio 7 d. Nr. DĮ-280

Vilnius

Vadovaudamasi Lietuvos Respublikos oficialiosios statistikos ir valstybės duomenų valdysenos įstatymo 6 straipsnio 2 dalies 5 punktu, Lietuvos Respublikos socialinių paslaugų įstatymu ir 2009 m. kovo 11 d. Europos Parlamento ir Tarybos reglamentu (EB) Nr. 223/2009 dėl Europos statistikos, panaikinančiu Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą su visais pakeitimais, ir įgyvendindama 2007 m. balandžio 25 d. Europos Parlamento ir Tarybos reglamentą (EB) Nr. 458/2007 dėl Europos integruotos socialinės apsaugos statistikos sistemos (ESSPROS), 2008 m. sausio 8 d. Komisijos reglamentą (EB) Nr. 10/2008, kuriuo įgyvendinamas Europos Parlamento ir Tarybos reglamentas (EB) Nr. 458/2007 dėl Europos integruotos socialinės apsaugos statistikos sistemos (ESSPROS), kiek tai susiję su pagrindinės ESSPROS sistemos bei pensijų gavėjų modulio apibrėžtimis, išsamiomis klasifikacijomis ir sklaidos tvarkos atnaujinimu, Lietuvos Respublikos Vyriausybės 2004 m. birželio 8 d. nutarimą Nr. 695 „Dėl Statistinių rodiklių apie vaikus sąrašo patvirtinimo“, Lietuvos Respublikos Seimo 2016 m. rugsėjo 21 d. nutarimą Nr. XII-2629 „Dėl apsaugos nuo smurto artimoje aplinkoje užtikrinimo“:

1.	Tvirtinu pridedamus statistinius formuliarus:

1.1.	Savivaldybės suteiktų socialinių paslaugų statistinės ataskaitos SOC-01 (metinės);

1.2.	Įstaigos, teikiančios socialines paslaugas, statistinės ataskaitos SOC-07 (metinės).

2.	Pripažįstu netekusiais galios:

2.1.	Lietuvos statistikos departamento generalinio direktoriaus 2022 m. gruodžio 15 d. įsakymą Nr. DĮ-298 „Dėl Savivaldybės suteiktų socialinių paslaugų statistinės ataskaitos SOC-01 (metinės) statistinio formuliaro patvirtinimo“;

2.2.	Lietuvos statistikos departamento generalinio direktoriaus 2022 m. lapkričio 11 d. įsakymą Nr. DĮ-260 „Dėl Įstaigos, teikiančios socialines paslaugas, statistinės ataskaitos SOC-07 (metinės) statistinio formuliaro patvirtinimo“.

Generalinė direktorė	Jūratė Petrauskienė